b'\n_START_ARTICLE_\nIslam v Sloveniji\n_START_PARAGRAPH_\nIslam v Sloveniji je neavtohtona religija in druga najve\xc4\x8dja religija (za kr\xc5\xa1\xc4\x8danstvom). Trenutno (2006) obstajata dve islamski verski organizaciji: Islamska skupnost v Republiki Sloveniji (prevladujo\xc4\x8da) in Slovenska muslimanska skupnost (manj\xc5\xa1inska). Obe organizaciji izvajata najbolj liberalno vejo islamskega prava, ki sledi na doktrini \xc5\xa1ole hanafi.\n_START_SECTION_\nZgodovina\n_START_PARAGRAPH_\nPrvi pomembnej\xc5\xa1i pojav islama na podro\xc4\x8dju dana\xc5\xa1nje Slovenije je bil med tur\xc5\xa1kimi vpadi, ko so muslimani vdirali z namenom plenjenja. Zaradi tega ima islam \xc5\xa1e danes omade\xc5\xbeevano podobo, saj ljudje \xc5\xa1e zmeraj ena\xc4\x8dijo islam s srednjeve\xc5\xa1kimi dogodki._NEWLINE_Drugi pomembnej\xc5\xa1i pojav je bil v \xc4\x8dasu Avstro-ogrske monarhije, \xc5\xa1e posebej med prvo svetovno vojno, ko so bili na so\xc5\xa1ko fronto poslani muslimanski Bo\xc5\xa1njaki. Le-ti so v novembru 1916 zgradili tudi prvo in do sedaj edino d\xc5\xbeamijo v Sloveniji (d\xc5\xbeamija v Logu pod Mangartom)._NEWLINE_Stalna ve\xc4\x8dja naselitev muslimanov je pa zna\xc4\x8dilna za drugo polovico 20. stoletja, ko so se Bo\xc5\xa1njaki v \xc4\x8dasu Socialisti\xc4\x8dne federativne republike Jugoslavije preseljevali v gospodarsko bolj razvito Slovenijo, kjer so dobili zaposlitev v novozgrajenih gospodarskih objektih._NEWLINE_Leta 1991 se je na popisu prebivalstva Slovenije za muslimane izreklo 29.586 (2,7\xc2\xa0% vsega prebivalstva), ki so zelo velika ve\xc4\x8dina bo\xc5\xa1nja\xc5\xa1kega rodu.'